**Fővárosi Vízművek Zrt.**

**Általános Szállítói előminősítés**

**2018.**

Tartalom

[Általános tájékoztató 2](#_Toc514746683)

[AZ ELŐMINŐSÍTÉSI RENDSZER ÉS ELJÁRÁS 3](#_Toc514746684)

[Az igazolások benyújtásával kapcsolatos előírások 4](#_Toc514746685)

[1) Kérdőív 4](#_Toc514746686)

[2) Nyilatkozat kizáró okok fenn nem állásáról 4](#_Toc514746687)

[3) Nyilatkozati lap 4](#_Toc514746688)

[4) Referencia nyilatkozat előminősítéshez 4](#_Toc514746689)

[5) Egyéb 4](#_Toc514746690)

[ELŐMINŐSÍTÉSI KÉRELEM benyújtás 5](#_Toc514746691)

|  |
| --- |
| Általános tájékoztató |

A Fővárosi Vízművek Zrt. 2018. évben elindítja az Általános Beszállítói előminősítő rendszerét.

Az Általános beszállítói rendszer célja, hogy kialakítson egy olyan beszállítói kőrt, amelyek pozitív együtt működési készségükkel, és minőségi munka végzésével, a határidők pontos betartásával hozzájárulnak a Fővárosi Vízművek Zrt., céljainak eléréséhez.

Ahhoz, hogy céljainkat elérhessük, szükség van szállító partnereink körének még pontosabb megismerésére, amely hosszú távú együttműködésünk alapja lehet.

Rendszerünk kiépítésének első lépéseként ezen tájékoztató szolgál, amelynek célja, hogy a fentiekben leírtak eredményes megvalósítása érdekében a minősítési rendszerben cégünk felméri és minősíti valamennyi tényleges és potenciális szállítóját

A kitöltött kérdőívek alapján szállítóinkat értékeljük. Pozitív értékelési végeredmény esetén a szállítót elfogadottnak minősítjük és, mint megfelelő előminősítéssel rendelkező beszállító Beszállítói listánkra felvezetésre kerül

**Felhívjuk figyelmüket, hogy bármely szerződéskötés feltétele a sikeres előminősítési eljárás alapján Társaságunk által kiadott értesítés, amely alapján Társaságunk biztosítja a versenyeztetési eljárásra történő meghívást.**

|  |
| --- |
| AZ ELŐMINŐSÍTÉSI RENDSZER ÉS ELJÁRÁS |

A Fővárosi Vízművek Zrt. (továbbiakban: FV Zrt.) a jelen dokumentációban meghatározott feltételek szerint kíván jelentkezők előminősítésére szolgáló rendszert létrehozni és működtetni, amelynek célja, hogy a melléklet dokumentumban meghatározott tárgyakban – áru- és szolgáltatás megrendelés - felmerülő különböző szakterületet érintő, eltérő értékű **igények megvalósítására** nyújtó cégek körét előre kiválassza

Az előminősítésre jelentkező bármikor kérheti előminősítését és listára vételét az előminősítési dokumentációban előírt adatok, tények bemutatása, a szükséges igazolások, nyilatkozatok vagy egyéb dokumentumok csatolása mellett.

Az FV Zrt. az előminősített Cégekről listát vezet, amely tartalmazza legalább az előminősített:

* nevét, címét (elérhetőségét), listába vételének időpontját.

Internetes felületünkön a <http://vizmuvek.hu/hu/fovarosi-vizmuvek/tarsasagi-informaciok/beszerzesek> Előminősítés menüpontban tájékoztatást adunk az aktuális minősített Beszállítóinkról, amelyet a következő minősítési periódusig érvényesnek tekintünk.

Az előminősített jelentkező köteles az bejelenteni, ha az előminősítési szempontok szerinti adataiban, körülményeiben változás állt be a változást követően haladéktalanul, de legkésőbb a változástól számított 5 (öt) munkanapon belül. Ha a változás következtében az előminősített jelentkező nem felel meg a szempontoknak, az Ajánlatkérőnek törölnie kell a listáról.

Az FV Zrt. maga is kezdeményezheti a Beszállító előminősítő rendszerben szereplő cég listáról való törlését, ha a rendelkezésére álló adatok szerint az előminősített már nem felel meg az előminősítési szempontoknak.

FV Zrt. kezdeményezheti továbbá az Beszállító előminősítő rendszerben szereplő cég listáról való törlését, ha a jelen előminősítési rendszer adott szakterület (kategóriájában) odaítélt szerződés nem a szerződésben rögzített feltételek szerint teljesült az előminősített jelentkező hibájából eredően. Ebben az esetben az előminősített jelentkező csak abból a szakterületből (kategóriából) kerül törlésre, amely (szakterület) kategóriában nem teljesítette az odaítélt szerződés feltételeit. A listáról való törlés előtt az érintett előminősített jelentkezőt Ajánlatkérő írásban tájékoztatja, megadva a törlés indokát.

Az előminősítéssel rendelkező szállítókat évente egyszer, felülvizsgáljuk és felkérjük a rendszerben minősített Vállalkozókat egy új előminősítési adatlap kitöltésére annak érdekében, hogy mindig friss információk álljanak rendelkezésre a minősítési rendszerben.

Jelentkező köteles viselni előminősítési kérelmének elkészítésével és benyújtásával kapcsolatban felmerülő összes költségét.

|  |
| --- |
| Az igazolások benyújtásával kapcsolatos előírások |

## Kérdőív

Kérjük a kérdőívben felsorolt adatok pontos kitöltését és csatolását szerkeszthető és cégesen aláírt változatban is.

## Nyilatkozat kizáró okok fenn nem állásáról

Kérjük a csatolt nyilatkozatot cégszerűen aláírva csatolni szíveskedjenek

## Nyilatkozati lap

Kérjük a csatolt nyilatkozatot cégszerűen aláírva csatolni szíveskedjenek

## Referencia nyilatkozat előminősítéshez

Az alkalmasság megítéléséhez az Jelentkező csatolja az előminősítési termékcsoportra/szolgáltatásra vonatkozóan a benyújtást megelőző 24 hónapban teljesített és összesen legalább nettó 2 millió Ft értékben végzett teljesítéseket.

A minimális referencia értéket maximum 1 referencia együttes értékével igazolhatja.

Az FV Zrt. felhívja a figyelmet, hogy csak jelen dokumentáció csatolt mellékletében szereplő referencia nyilatkozatot fogadja el, melyet a jelentkezőnek kell kitöltenie és cégszerű aláírásával ellátnia.

## Egyéb

Aláírási címpéldány – Azon cégjegyzésre jogosult aláírási címpéldányának csatolása, aki az Beszállítói előminősítő kérdőívet és a hozzá tartozó nyilatkozatokat kézjegyével ellátta.

|  |
| --- |
| ELŐMINŐSÍTÉSI KÉRELEM benyújtás |

Az **Általános Beszállítói Előminősítés** teljes körű lefolytatásához csatolandó dokumentumok:

1. Kérdőív
2. Nyilatkozat kizáró okok fenn nem állásáról
3. Nyilatkozati lap
4. Referencia nyilatkozat
5. Aláírási címpéldány

Minden dokumentumot - kivétel a kérdőívet – cégszerűen aláírva kell benyújtani. A kérdőívet szerkeszthető formátumban is kell csatolni szükséges.

A dokumentumokat zip. vagy rar formátumban kérjük csatolni az [elominosites@vizmuvek.hu](mailto:elominosites@vizmuvek.hu) e-mail címre az alábbi elnevezéssel: **„ cégnév”.rar** vagy **„ cégnév”.zip**

A Fővárosi Vízművek Zrt. ezúton kíván jó munkát és sikeres együttműködést minden jelenlegi és jövendőbeli Partnerének.

**Beszerzési osztály**